Document ID: /roh_data/filtered/fineweb-2-filterrobots_roh.jsonl.gz/25443

Tenor indicaziuns dals Stadis Unids da l'America hajan cumbattants dal pievel da la regiun Anbar sustegnì l'armada iracaisa. Ultra da quai haja l'allianza internaziunala accumpagnà l'acziun cun attatgas ord l'aria.
Reconquistà punts
Ils schuldads hajan er pudì stgatschar ils terrorists dad ulteriurs vitgs en il nord da l'Irac e reconquistar trais punts sur il flum Euphrat. Las punts eran dapi il settember passà sut controlla da l'IS.
Sustegn da l’USA
Al-Bagdadi è 120 kilometers en il vest da Bagdad. El la vischinanza, sin ina plazza aviatica militara, instruescha l'armada americana schuldads iracais.
RR novitads 8:00